Diari Oficial de la Generalitat Valenciana


Sumari del DOGV 8971, del 09-12-2020 (2020/10624)

RESOLUCIÓ d'1 de desembre de 2020, del director gerent del Consorci Espacial Valencià, per la qual es dona publicitat a la relació de llocs de treball de la dita entitat.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/10640


Data del document
:   01-12-2020

Organisme emissor
:   Consorci Espacial València

Tipus de document
:   Resolució

Descriptors 

:   * Consorci Espacial València
    * concurs administratiu

RESOLUCIÓ d'1 de desembre de 2020, del director gerent del Consorci Espacial Valencià, per la qual es dona publicitat a la relació de llocs de treball de la dita entitat. [2020/10029]  
Els Estatuts del Consorci Espacial Valencià, aprovats per Acord de 12 de març de 2010, del Consell (DOGV 6227, 16.03.2010), atribuïxen a la seua Junta de Govern diferents competències en relació amb la gestió ordinària del mateix.  
Reunida la Junta de Govern del Consorci Espacial Valencià en data 27 de novembre de 2020, i havent-se rebut els corresponents informes favorables de la Direcció General del Sector Públic, Model Econòmic i Patrimoni, i de la Direcció General de Pressupostos, va ser aprovada la relació de llocs de treball del Consorci Espacial Valencià en 2020, així com la seua publicació en el Diari Oficial de la Generalitat Valenciana.  
  
Per tot això, aquesta gerència resol:  
  
Primer  
Donar publicitat, a través de la inserció en el Diari Oficial de la Generalitat Valenciana, de la relació de llocs de treball del Consorci Espacial Valencià en 2020, aprovada per la seua Junta de Govern en la sessió de 27 de novembre de 2020:  
  
Número de lloc: 2.  
Denominació del lloc: unitat de suport administratiu.  
Grup professional: C1.  
Retribucions bàsiques del lloc: sou base.  
Retribucions complementàries del lloc: CD20-CE26.  
Forma d'accés a l'entitat: article 8 - II Conveni col·lectiu del personal laboral al servei de l'Administració Autonòmica.  
Forma de provisió del lloc: concurs oposició.  
Naturalesa del lloc: laboral.  
Adscripció orgànica: VSC-gerència.  
Conveni col·lectiu d'aplicació: II Conveni col·lectiu de personal laboral al servei de l'Administració Autonòmica.  
Localitat: València.  
Funcions del lloc: desenrotllar tasques d'administració encomanades per la gerència amb especial referència a la comptabilitat, tramitació i logística del consorci.   
Requisits de formació per al seu exercici: títol oficial de batxiller o títol de tècnic superior o certificat de professionalitat de nivell 3 en la família d'administració i gestió.  
  
Número de lloc: 7, 8, 9 i 10.  
Denominació del lloc: enginyer de laboratori sénior.  
Grup professional: A1.  
Retribucions bàsiques del lloc: sou base.  
Retribucions complementàries del lloc: CD22-CE45.  
Forma d'accés a l'entitat: article 8 - II Conveni col·lectiu del personal laboral al servei de l'Administració Autonòmica.  
Forma de provisió del lloc: concurs oposició.  
Naturalesa del lloc: laboral.  
Adscripció orgànica: VSC-gerència.  
Conveni col·lectiu d'aplicació: II Conveni col·lectiu de personal laboral al servei de l'Administració Autonòmica.  
Localitat: València.  
Funcions del lloc: Disseny i verificació experimental de prototips de dispositius, circuits i sistemes de radiofreqüència i microones, entre altres. Supervisió, planificació, desenrotllament i processat de resultats dels assajos, investigacions i mesures dels efectes de ruptura (Multipactor i Corona), Intermodulació Passiva i qualsevol altre objecte de l'activitat del VSC. Col·laboració, suport tècnic o realització de treballs d'investigació, d'acord amb les especificacions del responsable dels mateixos en el VSC. Maneig dels equips, instruments i material dels laboratoris del VSC. Vigilància del compliment de les normes de seguretat i salut, emanades pels òrgans tècnics competents del VSC. Gestió de residus en l'àmbit del propi lloc de treball. I totes aquelles funcions inherents al lloc de treball d'acord amb la categoria professional del lloc.   
Requisits de formació per al seu exercici: enginyeria de telecomunicació, enginyeria electrònica, llicenciatura en físiques, o els seus equivalents en grau i màster.  
  
A títol informatiu, s'incorpora la informació del lloc de director gerent de l'entitat:  
Denominació del lloc: director gerent.  
Forma de provisió del lloc: alta direcció.  
Funcions del lloc: les descrites en l'article 14 dels Estatuts del Consorci Espacial Valencià.  
  
València, 1 de desembre de 2020.- El director gerent del Consorci Espacial Valencià: David Argilés Ortiz.